CELEX: 62021CN0296
Language: hr
Date: 2021-05-07 00:00:00
Title: Predmet C-296/21: Zahtjev za prethodnu odluku koji je 7. svibnja 2021. uputio Korkein hallinto-oikeus– A

19.7.2021   
            
            
               HR
            
            
               Službeni list Europske unije
            
            
               C 289/30
            
         
      Zahtjev za prethodnu odluku koji je 7. svibnja 2021. uputio Korkein hallinto-oikeus– A
      (Predmet C-296/21)
      (2021/C 289/42)
      Jezik postupka: finski
      
         Sud koji je uputio zahtjev
      
      Korkein hallinto-oikeus
      
         Stranke glavnog postupka
      
      
         Tužitelj: A
      
         Tuženik: Helsingin poliisilaitos und Poliisihallitus
      
         Prethodna pitanja
      
      Ako je riječ o prijenosu onesposobljenog vatrenog oružja u Uniji i ako se u obzir uzmu odredbe Direktive Vijeća od 18. lipnja 1991. o nadzoru nabave i posjedovanja oružja (91/477/EEZ), kako je izmijenjena Direktivom 2008/51/EZ (1) Europskog parlamenta i Vijeća od 21. svibnja 2008. te odredbe Provedbene uredbe Komisije (EU) 2015/2403 (2) od 15. prosinca 2015. o utvrđivanju zajedničkih smjernica o normama i tehnikama onesposobljavanja kako bi se osiguralo da je onesposobljeno vatreno oružje postalo neopozivo neuporabljivo, a osobito odredbe članka 3. stavka 1. te uredbe:
      
                  (a)
               
               
                  može li se subjekt koji provodi provjeru, koji je potvrdilo nacionalno tijelo i koji je izdao potvrdu o onesposobljavanju smatrati subjektom u smislu Direktive o vatrenom oružju i članaka 3. i 7. Uredbe o onesposobljavanju, čak i ako se ne navodi na Komisijinu popisu objavljenom u skladu s člankom 3. stavkom 3. i ako su različita tijela navedene države članice prenositelja oružja obavijestile o tome da je subjekt koji provodi provjeru, i koji djeluje u pravnom obliku društva s ograničenom odgovornošću, za to ovlašten u skladu s Uredbom te
               
            
                  (b)
               
               
                  može li se o subjektu koji provodi provjeru koji je imenovala država članica, umjesto uvrštavanja na popis koji se objavljuje na Komisijinoj internetskoj stranici u smislu članka 3. stavka 3. Uredbe, dostaviti neki drugi dokaz nacionalnog tijela, tako da potvrda o onesposobljavanju koju je izdao taj subjekt koji provodi provjeru ispunjava zahtjeve koji se određuju Uredbom na način da jedna država članica u skladu s člankom 7. stavkom 2. Uredbe treba priznati potvrdu o onesposobljavanju koja je izdana u nekoj drugoj državi članici?
               
            
         (1)  Direktiva 2008/51/EZ Europskog parlamenta i Vijeća od 21. svibnja 2008. o izmjeni Direktive Vijeća 91/477/EEZ o nadzoru nabave i posjedovanja oružja (SL 2008., L 179, str. 5.) (SL, posebno izdanje na hrvatskom jeziku, poglavlje 13., svezak 24., str. 126.)
      
         (2)  Provedbena uredba Komisije (EU) 2015/2403 od 15. prosinca 2015. o utvrđivanju zajedničkih smjernica o normama i tehnikama onesposobljavanja kako bi se osiguralo da je onesposobljeno vatreno oružje postalo neopozivo neuporabljivo (SL 2015., L 333, str. 62.)